Bujanovský tunel

Bujanovský tunel je železničný tunel medzi Margecanmi a Malou Lodinou na trati Žilina – Košice.

História 
Pri elektrifikácii a rozširovaní Košicko-bohumínskej železnice na dvojkoľajnú Trať družby bola na začiatku 50. rokov 20. storočia začatá výstavba tunela popod vrch Bujanov. Vedenie dôležitej trate  dlhým tunelom mala výrazne zrýchliť dopravu v zložitom úseku, kde sa navyše počítalo s výstavbou priehrady Ružín, potrebnej pre budované železiarne pri Košiciach.

Zložité geologické podmienky, náročný terén i podcenenie prípravy znamenali predĺženie výstavby a odklad otvorenia celej Trate družby a z nereálneho termínu otvorenia v roku 1952 bol napokon rok 1955. Tunel bol budovaný modifikovanou rakúskou tunelovacou metódou a belgickou – podchytávacou metódou, ktorá výrazne zrýchlila meškajúcu výstavbu. Náklady na výstavbu obojsmerného tunela napokon dosiahli 370 miliónov korún a spolu s úsekom Margecany – Košice bol 5. novembra 1955 odovzdaný do užívania.

Pozri aj 
 Zoznam železničných tunelov na Slovensku
 Košicko-bohumínska železnica

Iné projekty

Zdroj 
 Tunel na rail.sk

Železničné tunely na Slovensku
Čierna hora (pohorie na Slovensku)
Margecany
Malá Lodina